ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ

«Գնումների աջակցման կենտրոն» ՊՈԱԿ-ում 06.05.2016թ. ստացվել է բողոք:

Բողոք բերող անձ` «Բետոնագործ» ՓԲԸ

Պատվիրատու` ՀՀ պաշտպանության նախարարություն

**Գնման ընթացակարգի ծածկագիրը և առարկան`** «ԳԱԿ-ՇՀԱՊՁԲ-15/7-ՀՀ ՊՆ ՆՏԱԴ-ՇՀԱՊՁԲ-10/6» ծածկագրով շրջանակային համաձայնագրերի միջոցով գնում կատարելու ընթացակարգ, «Շինանյութի» ձեռքբերում:

**Բողոքի առարկան և պահանջը`**

1. Դադարեցնել ՀՀ ՊՆ կարիքների համար «Շինանյութի» ձեռքբերման նպատակով կազմակերպված «ԳԱԿ-ՇՀԱՊՁԲ-15/7-ՀՀ ՊՆ ՆՏԱԴ-ՇՀԱՊՁԲ-10/6» ծածկագրով շրջանակային համաձայնագրերի միջոցով գնում կատարելու ընթացակարգի գնահատող հանձնաժողովի 2016թ. մարտի 1-ի թիվ 4 արձանագրության 2.3-րդ կետով կայացված որոշումը:

2. Այլ մասնակցի հետ պայմանագիր կնքված լինելու դեպքում գնման ընթացակարգը հայտարարել ապօրինի:

3. Որպես միջանկյալ ընթացակարգ` կիրառել ժամանակավոր միջոցներ` այն է կասեցնել Պատվիրատուի և/կամ գնահատող հանձնաժողովի կողմից «ԳԱԿ-ՇՀԱՊՁԲ-15/7-ՀՀ ՊՆ ՆՏԱԴ-ՇՀԱՊՁԲ-10/6» ծածկագրով շրջանակային համաձայնագրերի միջոցով գնում կատարելու ընթացակարգի շրջանակներում կայացված ցանկացած այլ որոշման գործողությունը:

Տեղեկացնում ենք, որ «Գնումների մասին» ՀՀ օրենքի 48-րդ հոդվածի 9-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից:

**«Գնումների աջակցման կենտրոն» ՊՈԱԿ**